cyanic-selkie/wikianc huggingface dataset:
Love Guru
Ferill
Doddi var með þá hugmynd að gera persónuna að andstæðu sinni, með áberandi klæðnaði, gullkeðjum, hringum, sólgleraugum, brúnku og Craig David skegginu. Fyrsta hugmyndin var að nota stóran og mikinn pels, en hann fannst ekki. Andrea Róberts (þá starfsmaður Íslenska Útvarpsfélagsins) lagði þá til að tala við Halldór Einarsson í Henson um að klæða Guruinn og hann var til í það.
Aftur sló lagið í gegn (aftur 3. sætið á Íslenska listanum) og upp frá því fór Love Guru að koma fram á dansleikjum og öðrum tónlistarviðburðum.
Love Guru kom þriðja laginu á Íslenska listann, "Hvað viltu gera fyrir mig" áður en hans lang vinsælasta lag var frumflutt. "1 2 Selfoss" var, eins og mögulega einhverjir tóku eftir, frumsýnt á Hlustenda verðlaunum FM957, þar sem Love Guru var valinn efnilegasti flytjandinn. Gert var rándýrt metnaðarfullt myndband, heitasti myndbanda leikstjóri þess tíma, Guðjón Jónsson var fenginn í verkið. Sjaldan hafa styrktaraðilarnir verið jafn áberandi í myndbandi og í Selfossinum.
Sumarið 2004
Eftir þetta var ferðast um landið þvert og endilangt og dansleikir haldnir út um allt land.
Söngkonan Eva María Glimmar var ráðin, ásamt dönsurunum Jóhönnu og Sigríði, plötusnúðinum Árna Má Vilmundarssyni og útsetjaranum Ingólfi Guðna Árnassyni. Ingólfur bjó til myndband sem var notað á dansleikjum, eftir erlendri fyrirmynd (sést vel í Love Guru myndabndinu "Sumar").
Platan "Party Hetja" kom út sumarið 2004 og náðu samtals 7 lög af plötunni inn á Íslenska listann.
Love Guru gengið (Love Guru Allstars) héldu áfram að gefa út tónlist og voru á tónlistarferðalagi um landið í 2 ár til viðbótar en árið 2007 var ákveðið að leggja upp laupana.
2007
Árið 2007 var lokadans Love Guru Allstars á Gauki á Stöng þar sem ungur og efnilegur söngvari Páll Óskar hitaði upp fyrir gengið.
Eftir þetta hefur hópurinn aldrei komið saman, Love Guru kom einstaka sinnum fram á mentaskólaböllum næstu þrjú árin en engin tónlist var gefin út.
Tónlistarhátíðin Kótelettan á Selfossi
Árið 2009 fór grill og tónlistarhátíðin Kótelettan fram í fyrsta sinn og fékk umsjónarmaður hátíðarinnar, Einar Björnsson þá hugmynd að fá Love Guru til að koma á Selfoss og taka lagið. Þá hugmynd fékk hann á laugardagskvöldinu sem hátíðin stóð sem hæst og reyndi að fá kónginn austur það kvöld en ekki gekk það í það skiptið en hann fékk þó loforð um að hann kæmi að ári.
Frá árinu 2010 hefur Love Guru komið fram á Kótelettunni á hverju ári en Selfoss hefur alltaf verið heimavöllur Guru.
Árið 2013 kom út lagið Phatbull.
2019 kom svo út önnur plata Love Guru, "Dansaðu Fíflið þitt, Dansaðu!" þar sem mátti finna eitthvað af þeim lögum sem komu út frá árinu 2005 til ársins 2016 plús þrjú ný lög þar sem Love Guru vann meðal annars með Bigga Veiru úr GusGus, Unu Stef, Helga Sæmundi (úr Úlfur Úlfur), Cell7, Steinari Fjeldtsted (úr Quarashi), Felix Begsyni, Lísu Einarsdóttur, Karitas Hörpu og fleiri góðum.
Seinna sama ár kom út endurhljóðblandaða platan, "Dansaðu Meira... Fíflið þitt!". Þar má heyra ýmsar úgáfur af mörgum af vinsælustu lögunum og einnig endurgerði hann tvö lög, Ástarblossa (Blossi´19)  og 1 2 Selfoss sem nú heitir 3 4 Selfoss (Takk fyrir partýið) Síðan þá hafa komið út fleiri endurhljóðblandanir og ný lög eins og Partýlestin (með Karítas Hörpu), Sleik og Dans (með Villa Neto), Silly Hopp (með Begga úr Sóldögg).
2020 gaf Love guru út lagið "Desire", sem byggir á Bob Marley lagi.
Reykjarfjarðarhreppur
Reykjarfjarðarhreppur (áður Vatnsfjarðarsveit) var hreppur sunnan Ísafjarðardjúps í Norður-Ísafjarðarsýslu, kenndur við bæinn Reykjarfjörð.
Hinn 1. janúar 1995 sameinaðist Reykjarfjarðarhreppur Ögurhreppi og Súðavíkurhreppi undir merkjum hins síðastnefnda.
Jarðir í Reykjarfjarðarhreppi 1858:
La Colère du Marsupilami
thumb Hefnd Gormsins (franska: La Colère du Marsupilami) er 55. Svals og Vals-bókin en sú fimmta eftir þá Fabien Wehlmann og teiknarann Yoann. Hún kom út á frummálinu árið 2016 og á íslensku síðar sama ár.
Söguþráður
Sagan gerist í beinu framhaldi af Vikapilti á vígaslóð þar sem Svalur og Valur fengu í hendur ljósmynd af sér í fylgd með gormdýrinu. Hvorugur man eftir að hafa hitt slíka skepnu og allir samstarfsmenn þeirra verða flóttalegir þegar talið berst að henni.
Í heimsókn til Sveppaborgar rennur upp fyrir Sval að þeir hljóti að vera undir áhrifum dáleiðandi geisla Zorglúbbs. Böndin berast að Samma frænda og tekst félögunum að hafa upp á honum í afskekktu þorpi í norðanverðu Kanada. Sammi játar að hafa stolið Zor-tæki og látið félagana og Sveppagreifann gleyma öllu um gormdýrið og hjálpa sér að selja það auðkýfingi í Palombíu. Svalur og Valur skipa Samma þegar að halda með sér til að endurheimta dýrið.
Í ljós kemur að gormdýrið hafði fljótlega sloppið úr haldi og lifir nú villt í frumskóginum. Heimamenn vara við því að haldið sé inn í skóginn, þar búi háskalegir þjóðflokkar innfæddra, auk þess sem von sé á vatnavöxtum í fljótinu. Svalur vill ólmur halda áfram, en Valur er undarlegur í háttum og sér ævintýrinu allt til foráttu. Skýringin er sú að Valur er með hugann við hversdagsamstrið á skrifstofunni heima og hefur smyglað með fartölvu. Veldur þetta hörðum deilum milli vinanna, þar sem Svalur sakar vin sinn um að svíkja ævintýraandann.
Svalur og Valur verða viðskila við Samma frænda í skóginum. Þeir hitta gormdýrið sem bregst illa við og á erfitt með að fyrirgefa hinum gömlu vinum sínum að hafa selt sig í gíslingu. Í skóginum rekast þeir á hinar yfirgefnu höfuðstöðvar Zorglúbbs úr bókinni Með kveðju frá Z, en Sammi frændi var þar fyrri til og nældi sér í tæki sem framkalla Zor-geisla. Með geislatækið og deyfibyssu að vopni freistar Sammi þess að ræna gormdýrinu sem hann hyggst selja fyrir stórfé og á flóttanum epsar hann villidýr skógarins upp gegn Sval og Val. Gormdýrið kemur til bjargar og reynist hafa fyrirgefið sínum gömlu vinum allt. Þeir ákveða þó að skógurinn sé hin réttu heimkynni dýrsins og að rangt sé að rífa það úr umhverfi sínu.
Í lok sögunnar ráfar Sammi frændi einn um skóginn, fullur hefndarþorsta en undir vökulu auga vígalegra indíána. Annars staðar í skóginum berast skilaboð á yfirgefna fartölvu Vals. Þar er félögunum boðið í dýrðlegt ferðalag til Hollywood, en sögumaður varar þó við að sú skemmtiferð muni snúast upp í „martröð með nasistum“!
Íslensk útgáfa
Bókin Hefnd Gormsins var gefin út af Froski útgáfu árið 2016 í íslenskri þýðingu Auðar S. Arndal. Hún er merkt sem 58. bókin, þótt hún teljst sú 55. í opinberu ritröðinni á frönsku. Skýringin á misræminu liggur í að Froskur telur með nokkrar bækur með eldri sögum en opinbera röðin hefur að geyma.
Guðmundur Bjálfason
Guðmundur Bjálfason var ábóti í Þykkvabæjarklaustri seint á 12. öld, annar í röðinni, næstur á eftir Þorláki helga Þórhallssyni. Þorlákur vígði eftirmann sinn árið 1178 og gegndi Guðmundur því starfi til 1197, þegar Jón Loftsson tók við. Ekki er víst hvort Guðmundur dó þá eða lét af embætti.
Guðmundur er í heimildum sagður hafa verið hinn mætasti maður, „góðr maðr ok rjettlátr, mildr ok metnaðarlauss“. Á hans dögum var skáldið Gamli kanúki í Þykkvabæjarklaustri og orti þar helgikvæðið Harmsól og Jóns drápu postula.
Arkesilás
Arkesilás (Ἀρκεσίλαος) (316 f.Kr. – 241 f.Kr.) var grískur heimspekingur og upphafsmaður nýju Akademíunnar —efahyggjuskeiðs Akademíunnar.
Díogenes Laertíos segir að líkt og eftirmaður hans, Lakýdes, hafi Arkesilás dáið vegna ofdrykkju en vitnisburður annarra (m.a. Kleanþesar) og lifnaðarhættir Arkesilásar gera söguna tortryggilega. Arkesilás var í miklum metum meðal Aþeninga.
Hann hélt því fram að styrkur sannfæringar skipti engu máli enda má venjulega finna jafnsterka sannfæringu um hið gagnstæða. Óvissan sem felst í skynjun á einnig við um niðurstöður skynseminnar. Af þessum sökum verður maður að sætta sig við sennileika, sem nægir manni til að lifa lífinu.
Hann beitti aðferð Sókratesar í kennslu en skildi ekki eftir sig nein rit. Hugsun hans var sögð afar frjó og röksemdafærslur hans báru venjulega vitni um ríka kímnigáfu hans.
Jón Kjartansson
Jón Kjartansson (20. júlí 1893, Skál á Síðu – 6. október 1962) var íslenskur stjórnmálamaður, sýslumaður og ritstjóri Morgunblaðsins.
Ævi og störf
Foreldrar Jóns voru Kjartan Ólafsson (1857 – 1900) bóndi á Síðu og móðir hans var Oddný Runólfsdóttir (1864 – 1912) húsmóðir. Hann kvæntist 22. júní 1924 Ásu Sigurðardóttur Briem (1902 – 1947). Þau áttu þrjú börn, Sigurð Briem, Guðrúnu, Höllu Oddnýju. Seinni kona Jóns var Vilborg Stefánsdóttir ( 1921 - ) og áttu þau eina dóttur, Sólrúnu. Uppeldisdóttir Jóns, dóttir Vilborgar er Steinunn Helga Lárusdóttir.
Jón tók stúdentspróf frá Menntaskólanum í Reykjavík 1915 og lögfræðipróf frá Háskóla Íslands 1919.
Jón var þingmaður Vestur-Skaftafellssýslu frá 1923 til 1927 fyrir Borgaraflokkinn eldri og síðar Íhaldsflokkinn og svo frá 1953 til 1959 fyrir Sjálfstæðisflokkinn.
Hann var ritstjóri Morgunblaðsins frá 1924 ásamt Valtý Stefánssyni til 1947 þegar hann tók við sýslumannsembætti Skaftafellssýslu sem hann gegndi til æviloka.
Daniele Massaro
Daniele Massaro (fæddur 23. maí 1961) er ítalskur fyrrverandi knattspyrnumaður. Hann spilaði 15 leiki og skoraði 1 mark með landsliðinu.
Nýbylgjutónlist
Nýbylgjutónlist (e. new wave, stundum kallað lummustuð ) er tónlistarstefna sem kom fram á sjónarsviðið seint á áttunda áratug tuttugustu aldar.
Á seinni hluta áttunda áratugarins var mikil gróska í pönkinu og spruttu upp margar nýjar tónlistarstefnur. Tvær þeirra, sem voru einna mest áberandi, voru nýbylgjan og síð-pönk. Síð-pönkið var meira ögrandi á meðan nýbylgjan var poppaðari, stílhreinni og einfaldari.
Nýbylgjan felur í sér raf- og tilraunarkennda tónlist og er hljóðgervill það hljóðfæri sem hefur verið eitt aðaleinkenni stefnunnar auk litríkrar framkomu.
Menn hafa aldrei orðið fullkomlega sammála um skilgreiningu nýbylgjutónlistar. Sumir stimpla nánast hvert einasta band frá fyrri hluta níunda áratugarins sem nýbylgjusveit á meðan aðrir staðfastir fylgjendur nýbylgjunnar nota það hugtak aðeins yfir uppáhalds hljómsveitir sínar.
Uppruni
Seymour Stein höfuðpaur ameríska útgáfufyrirtækisins Sire Records er talinn vera maðurinn sem bjó til hugtakið New Wave. Hann gerði það í von um að ný bönd á hans snærum ættu möguleika á einhverri velgengni og fengju útvarpsspilun. Stein þurfti að sannfæra útvarpsstöðvar um að hljómsveitirnar hans væru ekki pönksveitir þó svo að þær kæmu oft fram á CBGB, aðal pönkklúbbnum í New York. Pönkið þótti of róttækt, gróft og fráhrindandi fyrir almenna spilun. Þá kom Stein upp með hugtakið nýbylgja og reyndi að tengja við frönsku kvikmyndanýbylgjuna frá sjöunda áratugnum. Stein hélt því fram að nýbylgjusveitirnar legðu stund á tilraunamennsku og höfnuðu ríkjandi stefnum í tónlist og menningu.
Nýbylgja er hugtak sem nær yfir gífurlega fjölbreytta tónlist, sem þó féll ekki undir það hefðbundna. Hugtakið var notað yfir allt frá hljóðgervla-danspoppi yfir í Mod og Ska-tónlist, sem náði hylli á ný á tíma nýbylgjunar. Tónlist sem var ekki viðurkennd af poppiðnaðinum flokkaðist almennt undir nýbylgju.
Flókið getur verið að flokka tónlist í stefnur en í tilviki nýbylgjunnar má segja að það hafi verið sérstaklega flókið vegna þess hversu margbreytileg stefnan er. Ekki voru allir tónlistarmenn sem litu á sig sem rokkara hrifnir af því að vera flokkaðir sem nýbylgjuband og sögðu hugtakið vera tilbúning blaðamanna. ) Að auki voru hljómsveitir sem ekki endilega flokkuðust undir nýbylgjuna auglýstar sem nýbylgja einungis vegna þess eins að stefnan var vinsæl og hljómsveitin gæti allt eins flokkast undir hana.
Saga
Þótt nýbylgjan hafi ekki orðið til fyrr en seint á áttunda áratugnum má rekja rætur hennar allt aftur til seinni hluta sjötta áratugarins. Hljómsveitir í Bretlandi, Bandaríkjunum og Þýskalandi mörkuðu nýja tónlistarstefnu þar sem hljóðgervlar voru ráðandi. Tónlistarlega séð áttu brautryðjendur nýbylgjunnar lítið sameiginlegt fyrir utan það að hvorki var nauðsynlegt að hafa mikla kunnáttu í hljóðfæraleik né tónlistarhæfileika. Nýbylgjan var rokk og ról leikið af áköfum amatörum og í upphafi voru það allra minnstu útgáfufyrirtækin sem gáfu út nýbylgjuefni.
Brautryðjendur nýbylgjunnar á Englandi voru undir áhrifum frá hugmyndafræði indie-tónlistar, sóttu í tónlistarlegan einfaldleika pönksins, auk þess að sækja í fleiri þekktar tónlistarstefnur. Meðal fyrstu hljómsveitanna sem þetta á við um má nefna The Clash og The Police, sem báðar eru undir áhrifum pönks og reggae-tónlistar.
Pönkið hafði ekki náð jafn miklum vinsældum í Bandaríkjunum og það gerði víða í Evrópu. Þar var diskó og rokktónlist ríkjandi á vinsældarlistum. Þegar vinsældir diskósins dvínuðu seint á áttunda áratugnum myndaðist ákveðið tómarúm sem pönkið og nýbylgjan fylltu upp í. Meðal fyrstu hljómsveitanna var Blondie, sem ruddi brautina inn á vinsældarlistana fyrir bandarískar nýbylgjuhljómsveitir árið 1979. Sama ár komu fram hljómsveitirnar The Cars og The Talking Heads og hljómsveitin The Knack sló í gegn með laginu My Sharona.
Breska nýbylgjan náði til Bandaríkjanna árið 1980 með plötu Gary Numan, The Pleasure Principle. Lög af plötunni náðu hátt á vinsældarlista. Tónlist Numans er mínímalísk og byggir mikið á notkun hljóðgervla og er undir áhrifum frá tónlistarmönnum eins og Kraftwerk og Brian Eno. Í kjölfar Numans komu fram fleiri tónlistarmenn sem fluttu dansvænt hljóðgervla-pop eins og Depeche Mode, A-ha, New Order og The Pet Shop Boys.
Nýbylgjan þótti markaðsvænni og ekki eins andfélagsleg og síðpönkið. Þar af leiðandi sáu stóru útgáfufyrirtækin meiri möguleika og meiri hagnað í nýbylgjuhljómsveitum. Útgáfufyrirtækin sáu enn meiri möguleika með myndbandaútgáfu en stefnan er frumkvöðull metnaðarfullra tónlistarmyndbanda. Myndböndin voru notuð til þess að auglýsa tónlistarmennina og tónlist þeirra í sjónvarpi og átti sjónvarpsstöðin MTV stóran þátt í að koma stefnunni á kortið. Að sama skapi á MTV nýbylgjunni margt að þakka. Fyrstu árin eftir að stöðin tók að starfa var nýbylgjan langvinsælasta tónlistarstefna áhorfenda og var lagið Video Killed the Radio Star með bresku nýbylgjusveitinni Buggles fyrsta myndbandið sem stöðin sýndi.
Um tíma var nýbylgjan ríkjandi í kvikmyndatónlist, sérstaklega í þeim myndum sem vinsælustu ungleikararnir (svokallað Brat Pack gengi) léku í, eins og The Breakfast Club, Valley Girl og Sixteen Candles.
Vinsældir nýbylgjunnar minnkuðu um miðbik níunda áratugarins. Bæði snéru tónlistarmenn sem áður töldust undir nýbylgju sér að öðru og svo rann nýbylgjan saman við aðrar stefnur eins og jaðarrokk. Nýbylgjan leið þó aldrei undir lok og hefur verið mikill áhrifavaldur annarra tónlistarstefna. Talað hefur verið um að nokkurskonar endurlífgun nýbylgjunnar og síð-pönksins hafi átt sér stað seint á tíunda áratugnum og fyrsta áratug tuttugustu og fyrstu aldar, en þá kom fram fjöldinn allur af nýjum hljómsveitum þar sem finnst fyrir greinilegum áhrifum nýbylgjunnar og síð-pönksins. Má þar nefna hljómsveitirnar The Yeah Yeah Yeahs, Franz Ferdinand, The Killers, The Strokes og Bloc Party.
Nýbylgjan á Íslandi
Lifandi tónlist hafði verið í undanhaldi á skemmtistöðum um tíma og diskótónlist tekið yfir. Félagsheimili Kópavogs, sem bæði var æfinga- og tónleikastaður, var griðarstaður lifandi tónlistar. Þar komu fram meðal annars Utangarðsmenn og Fræbbblarnir og aðrar hljómsveitir nýbylgjunnar. Utangarðsmenn fóru fyrir nýbylgjunni, þó svo að þeir teljist ekki undir stefnunni. Margar hljómsveitir urðu til vegna áhrifa frá þeim. Nýbylgjan hóf að rísa vorið 1980 og var orðin útbreidd um land allt ári seinna. Lifandi tónlist var komin aftur. Hótel Borg er staðurinn þar sem hjarta lifandi tónlistar sló. Borgin hafði ekki notið mikilla vinsælda á áttunda áratugnum, um það leyti er diskóæðið stóð sem hæst, en var nú risin aftur upp með því að bjóða uppa á svokallað „rokkótek“, kraftmikla rokktónlist, einkum af nýbylgjugerð.
Heimildarmyndin Rokk í Reykjavík sem tekinn var upp veturinn 1981-82 er besta heimildin um íslenska nýbylgju og pönk. Í myndinni er fylgst með hljómsveitum sem hafa verið skilgreindar sem „jaðarlistamenn 80´s nýbylgjunnar á Íslandi“. Þar má nefna hljómsveitir á borð við Tappa tíkarrass, Egó, Þeyr og Fræbbblanna. Líkt og erlendis tengdist nýbylgjan hér á landi við list og ýmiskonar gjörninga og má þar einna helst nefna fjölllistahópinn Medúsu..
Acer crassum
Acer crassum er lauftré af ættkvísl hlyna (Acer) sem hefur einungis fundist í Yunnan í Kína. Það getur orðið um 12 m hátt.
Hrófbergshreppur
Hrófbergshreppur (áður Staðarhreppur eða Staðarsveit) var hreppur við Steingrímsfjörð í Strandasýslu, kenndur við bæinn Hrófberg.
Árið 1942 var hreppnum skipt í tvennt og hét innri hlutinn nafninu áfram en sá ytri fékk nafnið Hólmavíkurhreppur. Hinn 1. janúar 1987 voru hrepparnir sameinaðir aftur, að þessu sinni undir nafni Hólmavíkurhrepps.
Jarðir í Hrófbergshreppi árið 1858:
World Match Racing Tour
World Match Racing Tour er siglingakeppnisröð þar sem keppt er í tvíliðakeppni eftir sömu reglum og í Ameríkubikarnum. Keppnisröðin er samsett úr níu keppnum sem fara fram um allan heim á mismunandi tímum. Keppnistímabilið nær nánast yfir allt árið. Hver keppni tekur fimm daga og reynt er að keppa á stuttum leggjum nálægt ströndinni til að áhorfendur fái notið sem best. Keppnisstjórn á hverjum stað sér þátttakendum fyrir eins bátum sem eru 30-40 fet á lengd fyrir 4-6 manna áhafnir. Lokakeppnin er Monsúnbikarinn sem haldin er í Malasíu.
Lakýdes
Lakýdes frá Kýrenu var grískur heimspekingur, sem tók við stjórn Akademíunnar í Aþenu af Arkesilási um 241 f.Kr.. Sumir telja að Lakýdes hafi verið upphafsmaður nýju Akademíunnar en samkvæmt vitnisburði fornmanna fylgdi hann almennt kenningum Arkesilásar. Hann hélt fyrirlestra í garði sem hét eftir honum og Attalos I frá Pegamon gaf honum. Hann hélt við hefðum Akademíunnar í 26 ár. Hann er sagður hana samið ritgerðir en engin þeirra er varðveitt. Áður en hann dó sagði hann starfi sínu lausu og nemendur hans, Evandros og Telekles, tóku við af honum.
Ýmsar sögur fara að Lakýdesi, sem einkennast öðru fremur af kaldhæðni og þykja ekki sennilegar. Að öðru leyti birtist Lakýdes okkur sem fágaður maður, vinnusamur og góður ræðumaður. Samkvæmt Aþenajosi (x. 438) og Díogenes Laertíosi (iv. 60) dó hann vegna ofdrykkju, en lofræða Evsebíosar (Praep. Ev. xiv. 7) um hann gerir söguna tortryggilega, því samkvæmt Evsebíosi var Lakýdes í öllu hófsamur maður.
Jack LaLanne
thumb|LaLanne árið [[2007]] Francois Henri „Jack“ LaLanne (26. september 1914 – 23. janúar 2011) var bandarískur leikari.
Lagvopn
Lagvopn er vopn til að leggja eða stinga með, t.d. hnífur, byssustingur, rýtingur, stungu- og lagsverð, spjót eða lensa. Atgeir Gunnars á Hlíðarenda var líklega bæði lag- og höggvopn.
Lárentíusarkirkjan í Nürnberg
thumb|Lárentíusarkirkjan Lárentíusarkirkjan í Nürnberg er hæsta kirkja borgarinnar Nürnberg í Þýskalandi og var reist á 13. öld.
Saga Lárentíusarkirkjunnar
Ekki er vitað nákvæmlega hvenær kirkjan var reist. Talið er að framkvæmdir hafi verið komnar í gang um 1250. Á reitnum var eldri kirkja og voru múrverk hennar að hluta notaðar í nýju kirkjuna. Hún var vígð 1390 og helguð heilögum Lárentíusi, sem var píslarvottur á tíma Rómaveldis. Lengd kirkjunnar er 91 metri, en hæðin er 81 metri. Hins vegar stóð kirkjan ávallt í skugganum af nágrannakirkjunni, Sebaldskirkjunni, sem skartaði jarðneskar leifar af heilögum Sebaldi. Lárentíusarkirkjan var meðal allra fyrstu kirkna í Þýskalandi til að breytast í lúterska kirkju, 1525. Henni var því hlíft við skemmdir er múgur ruddist inn í flestar kaþólskar kirkjur á siðaskiptatímanum til að eyðileggja myndir og brjóta listaverk. Kirkjan skemmdist hins vegar talsvert í loftárásum seinna stríðsins og einnig í götubardögum í stríðslok. Hún var gerð upp 1949.
thumb|left|Engilskveðjan
Tvíliðakeppni
Þekktasta tvíliðakeppnin í siglingum er Ameríkubikarinn sem er áskorendakeppni milli tveggja siglingafélaga.
Otava Jo
Otava Yo (á rússnesku: Отава Ё, (ота́ва þýðir "eftirmál") ) er rússnesk hljómsveit frá Sankti Pétursborg, stofnuð 2003. Upprunalegu meðlimirnir Alexey Belkin, Alexey Skosyrev, Dmitriy Shikhardin, og Peter Sergeev höfðu unnið sem götutónlistarmenn á götum Sankti Pétursborgar í 3 ár og fengið góðar viðtökur. Þá stofnuðu þeir formlega sveit árið 2003: Reelroadъ og var það aðallega keltnseskt pönk í stíl við Pogues, en breyttu síðar nafni hljómsveitarinnar í Otava Yo og spiluðu þá rússneska þjóðlagatónlist.
Meðlimir
núverandi
fyrrum
Salvatore Schillaci
Salvatore Schillaci (fæddur 1. desember 1964) er ítalskur fyrrverandi knattspyrnumaður. Hann spilaði 16 leiki og skoraði 7 mörk með landsliðinu.
Le Mont Saint Michel
alt=|thumb|Normannskir fánar blakta við virkisvegginn á Le Mont Saint Michel. thumb|Mont Saint Michel í Normandí. Mont Saint Michel (Mont Saint Miché á normönnsku, Mont Saint-Michel á frönsku) er lítil klettótt örfiriseyja í Normandí sem hýsir þorp og fræga klausturkirkju. Normannar byggðu Mont Saint Michel úr steini frá Chausey og Caen í Normandí. Undir flestum byggingum leynast lög af fornum kirkjum sem byggðar voru frá 10. öld til 16. aldar og oft hver ofan á aðra, þannig að saga hennar og kristninnar er æði löng. Arkítektúrinn er blanda af rómönskum og gotneskum stíl Normanna i gegnum aldirnar. Á spíru aðalkirkjunnar trónir gullstytta af Míkael erkiengli, sem er verndardýrlingur Normanna, en hún er alls 155 metra yfir sjávarmáli. Styttan var hönnuð af listamanninum Emmanuel Frémie.
Jón Loftsson (ábóti)
Jón Loftsson (d. 1224) eða Jón Ljótsson var ábóti í Þykkvabæjarklaustri í Álftaveri, þriðji í röðinni. Hann tók við eftir að Guðmundur Bjálfason dó eða lét af embætti 1197 og var vígður 1198.
Árið sem hann var vígður ábóti var hann á Alþingi og fékk þá kverkamein miið en hét á Þorlák helga biskup og varð fljótlega heill á ný. Hann sagði af sér 1221 og var Hallur Gissurarson lögsögumaður kjörinn eftirmaður hans og vígður sama ár. En þá var ábótalaust í Helgafellsklaustri eftir lát Ketils Hermundarsonar og lét Magnús Gissurarson biskup Hall bróður sinn fara þangað í staðinn sem ábóta en fékk Jón til að halda áfra í Þykkvabæ. Jón dó svo 1224 og árið eftir flutti Hallur sig aftur í Þykkvabæjarklaustur.
Glóðarkúla
Glóðarkúla öðru nafni ferilkúla. Glóðarkúla er byssukúla með litlu ljós- eða reykblysi sem kviknar á þegar hleypt er af.
Glóðarkúlan skilur eftir sig ljósrák eða reykjarslóð þannig að skyttan getur séð feril hennar. Hún er einkum notuð í hernaði.
Fýlasótt
Fýlasótt (psittacosis frá grísku. psittakos; páfagaukur) er fuglaveiki þekktust í páfagaukum og fýlum. Þessar sóttkveikjur eru skyldar rikketsíum sem valda dílasótt. Hvort tveggja menn og húsdýr geta tekið fýlasótt sem lýsir sér með hita, mikilli vanlíðan og þurrum hósta. Röntgenmyndir sýna merki um dreifða lungnabólgu. Sýkillinn berst með slími, stundum uppþornuðu, frá fiðri fuglanna. Meðferð er fólgin í sýklalyfjagjöf þá einkum tetrasýklín. thumb Fýlasótt kom upp í Vestmannaeyjum árið 1930 með mörgum smitum og nokkrum dauðsföllum.
Amentotaxus argotaenia
Amentotaxus argotaenia er tegund af barrtrjám sem vex í Kína og nyrst í Víetnam. Það er hægvaxta runni eða lítið tré (allt að 7m).
Le Pony Express
thumb|Kápa frönsku útgáfu bókarinnar. Le Pony Express eftir belgíska teiknarann Morris (Maurice de Bevere) og höfundana Jean Léturgie og Xavier Fauche er 59. bókin í bókaflokknum um Lukku Láka. Bókin kom út árið 1988 og hefur ekki verið gefin út í íslenskri þýðingu.
Söguþráður
Póstsamgöngur eru mikið vandamál í Villta Vestrinu þar sem það tekur póstvagna 30 daga að ferðast milli Sacramento í Kaliforníu í vestri og St. Joseph í Missouri í austri. Ríkisstjórnin heitir því 50.000 dollara verðlaunum hverjum þeim sem finnur leið til að koma póstinum milli staða á innan við tíu dögum. Athafnamaðurinn William H. Russell grípur tækifærið og kemur á fót hraðpóstþjónustu sem ætlað er að uppfylla skilyrðin. Hugmynd hans er að ráða bestu knapa landsins til að flytja póstinn á hestbaki á innan við tíu dögum þótt vegalengdin milli Sacramento og St. Joseph sé tæpir 3000 km. Áform Russell falla hins vegar í grýttan jarðveg hjá Kyrrahafsjárnbrautarfélaginu, enda mun félagið hreppa verðlaunaféð verði skilyrðum ríkisstjórnarinnar ekki fullnægt innan sex mánaða. Russell ræður Lukku Láka til starfa sem knapa hjá hraðpóstþjónustunni og eftir stranga þjálfun leggur Lukku Láki af stað í fyrstu póstferðina frá Sacramento til St. Joseph þann 3. apríl 1860. Útsendarar Kyrrahafsjárnbrautarinnar fylgja í humátt á eftir, staðráðnir í að koma í veg fyrir að pósturinn skili sér innan 10 daga.
Fróðleiksmolar
thumbnail|Fjórir af knöpum The Pony Express á ljósmynd frá árinu 1860. Standandi frá vinstri eru Billy Richardson og Johnny Fry.
Naúrú
Veðurfar
Veðurfar á Náru er heitt og rakt allt árið vegna nálægðar við miðbaug og sjó. Hitastigið á Nárú er á milli 26-35°C á daginn og 22-34°C á nóttunni.
Stjórnsýsluumdæmi
thumb|right|350px|Kort af Nárú Nárú skiptist í fjórtán stjórnsýsluumdæmi sem tilheyra átta kjördæmum. Umdæmin eru:
1. deild karla í knattspyrnu 1982
Árið 1982 var Íslandsmótið í knattspyrnu haldið í 71. skipti.
Víkingar bættu sínum fjórða titli í safnið. Heimir Karlsson leikmaður Víkinga hreppti gullskóinn. Tíu lið tóku þátt.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Markahæstu menn
Skoruð voru 200 mörk, eða 2,222 mörk að meðaltali í leik.
Úrslit deildarbikarsins
20px ÍA 2 - 1 Keflavík 20px
Toppskarfur
Toppskarfur (fræðiheiti: Phalacrocorax aristotelis) er sjófugl af ætt skarfa.
Útbreiðsla
Hann verpir á sjávarklettum í Vestur- og Suður-Evrópu, Suðvestur-Asíu og Norður-Afríku. Hann hefur oftast vetursetu á svipuðum slóðum og hann verpir, nema þeir fuglar sem verpa allra nyrst. Við Ísland er ein mesta skarfabyggðin við Breiðafjörð en þar voru talin árið 1975 um 6.600 hreiður og er það einnig aðal varpsvæði hans. Á veturna er hann aftur á móti við ströndina um allt Vesturland, frá Vestmannaeyjum og Faxaflóa og allt norður fyrir Vestfirði, á Ströndum inn á Húnaflóa.
Útlit
left|thumb|150|Ungur toppskarfur, dökkbrúnn ólíkur svörtum foreldrum sínum. Toppskarfurinn er meðalstór svartur, grannur og langur sjófugl, um 68-78 sentimetra langur með 95–110 sentimetra vænghaf. Honum er oft ruglað saman við dílaskarf en þótt hann sé líkur honum er hann nokkru minni en dílaskarfurinn.
Á varptímanum er hann alsvartur með grænleitri slikju en hún er tilkomin vegna dökkra fjaðrajaðra og virðist hann fyrir vikið vera hálfhreistraður að ofan. Fullorðnir fuglar hafa einkennandi uppsveigðar fjaðrir á höfðinu frá því eftir áramótin og fram á vor. Ungfuglarnir eru aftur á móti dökkbrúnir með ljósan framháls.
Almennt
left|thumb|250|Hópur toppskarfa á [[Snæfellsnesi og má þar sjá einn þeirra vera að þurrka sér, „messa“, eins og það er oft kallað.]] Toppskarfur heldur sig við ströndina og sést sjaldan inni í landi. Hann er einn besti kafari meðal skarfa og getur kafað 45 metra eða meira. Fæða hans kemur frá sjávarbotni og aðalfæðan er sandsíli. Toppskarfurinn rennblotnar svo við köfunina að hann þarf að þurrka sig og sjást þeir oft með útbreidda vængina í sólbaði eða að blaka þeim. Er oft sagt að þá sé hann að „messa“. Eins og með marga fugla sem sérhæfa sig í köfun er hann frekar klaufskur við að taka sig á loft. Hann er nokkuð veiddur og hefur því fækkað aðeins fyrir vikið.
Super Bowl
Super Bowl er úrslitaleikur NFL deildarinnar í amerískum fótbolta. Leikurinn er yfirleitt spilaður á sunnudegi og hefur sunnudagurinn sem að leikurinn fellur á verið kallaður Super Bowl Sunday eða „úrslitaleikssunnudagur“.
Super Bowl leikurinn var fyrst spilaður 15. janúar árið 1967 sem hluti af samkomulagi á milli NFL og þáverandi keppninautar NFL, American Football League (AFL) þess hljóðandi að hvert ár yrði spilaður AFL-NFL úrslitaleikur. Eftir að deildirnar runnu saman árið 1970 varð leikurinn úrslitaleikur NFL deildarinnar. Leikurinn er nú spilaður fyrsta sunnudag febrúar.
Auk þessa koma oft heimsfrægir tónlistarmenn og eru með atriði í hálfleik, syngja þjóðsönginn eða eru með atriði fyrir leikinn. Meðal þeirra sem hafa komið fram eru Ray Charles, The Rolling Stones, Janet Jackson og Backstreet Boys.
Í Super Bowl leiknum eru rómverskar tölur notaðar til að tákna hvern leik, frekar en árið sem að leikurinn var spilaður. Þetta er meðal annars tilkomið vegna þess að leiktímabilið í NFL spannar alltaf tvö ár.
Einungis fjögur lið hafa aldrei komist í Super Bowl: Cleveland Browns, Detroit Lions, Houston Texans og Jacksonville Jaguars. Kansas City Chiefs og New York Jets hafa ekki komist í Super Bowl eftir að hafa flutt úr AFL í NFL árið 1970.
Vietnam Airlines
thumb|[[Boeing 777 A380 vél frá Vietnam Airlines.]] thumb|Boeing 787, Vietnam Airlines Vietnam Airlines er víetnamskt flugfélag með höfuðstöðvar í Hanoi og er landssamtök víetnamskra flugfélaga. Flugfélagið rekur sögu sína aftur til ársins 1956 þegar Vietnam Aviation var stofnað.
Gráþröstur
thumb|Útbreiðsla. Gráþröstur (fræðiheiti: Turdus pilaris) er spörfugl af ætt þrasta sem verpir í skógum og kjarrlendi í Norður-Evrópu og Asíu.
Vietnam Airlines
Vietnam Airlines flýgur frá Tan Son Nhat-flugvellinum í Ho Chi Minh-borg‎ og Noi Bai-flugvellinum í Hanoi. Vietnam Airlines flýgur til ýmissa áfangastaða í Asíu og Evrópu.
Netta Barzilai
Netta Barzilai (hebreska: נטע ברזילי; f. 22. janúar 1993), einnig þekkt sem Netta, er ísraelsk söngkona og lagasmiður. Eftir að hafa sigrað fimmtu seríu af HaKokhav HaBa, fékk hún valið um að keppa fyrir Ísrael í Söngvakeppni evrópskra sjónvarpsstöðva 2018. Þann 12. maí 2018 vann hún keppnina með laginu „Toy“ sem varð fjórði sigur Ísraels.
Gráþröstur
Á Íslandi er hann haust og vetrargestur.
2. deild karla í knattspyrnu 1981
Leikar í '''2. deild karla í knattspyrnu''' hófust í 27. sinn árið 1981.
Gotneska
Gotneska er útdautt austur-germanskt tungumál sem Gotar töluðu. Gotneska er aðallega þekkt af biblíuþýðingu Wulfila. Er elsta handritið af því, svonefnd Silfurbiblía eða Codex Argenteus, varðveitt í háskólabókasafninu í Uppsölum. Það handrit er skrifað á 6. öld, en textinn sjálfur er frá 4. öld. Ritmál Gota var sett saman af Wulfila, sem þýddi Biblíuna á það, og byggist það á því gríska fyrst og fremst en einnig latínuletri og rúnaletri. Gotneska skildi eftir sig enga beina niðja en hún var á niðurleið frá miðri 6. öld vegna ósigurs Gota í stríðum við Franka, brottfarar Gota frá Ítalíu og landfræðilegrar einangrunar (á Spáni var gotneska kirkjumál Vesturgota en hún dó út þar þegar þeir skiptu í kaþólsku árið 589). Að einhverju marki má þó gera ráð fyrir að gotneska hafi samlagast suður-þýskum mállýskum og lifði þjóðsögur um Gotakonunginn Þiðrik af Bern um langan aldur meðal þjóðverja.
Gotneska er sérstaklega áhugaverð frá sjónarmiði germanskrar samanburðarmálfræði þar sem gotnesku Biblíutextarnir eru þremur til fjórum öldum eldri en ritaðir textar annara forngermanskra mála, að fáeinum rúnaristum á frumnorrænu undanskildum. Hún hefur því ýmis fornleg einkenni sem höfðu nær eða alveg horfið úr öðrum germönskum málum þegar þau voru fyrst færð í letur. Má þar nefna ósamsetta þolmynd, tvítölu og svonefndar tvöföldunarsagnir.
Alexander Lúkasjenkó
Alexander Grígorjevítsj Lúkasjenkó (hvítrússneska: Алякса́ндр Рыго́равіч Лукашэ́нка; rússneska: Алекса́ндр Григо́рьевич Лукаше́нко; f. 30. ágúst 1954) er fyrsti og núverandi forseti Hvíta-Rússlands. Hann hefur gegnt embættinu frá því að það var stofnað þann 20. júlí 1994.
Æviágrip
Lúkasjenkó er kennari að mennt og hafði verið virkur í ungliðahreyfingu hvítrússneska kommúnistaflokksins. Áður en hann hóf virka þátttöku í stjórnmálum var Lúkasjenkó aðstoðarframkvæmdastjóri samyrkjubús, framkvæmdastjóri ríkisbús og hafði gegnt þjónustu í sovéska landamæraverðinum og sovéska hernum. Hann var eini hvítrússneski þingmaðurinn sem kaus á móti sjálfstæði landsins frá Sovétríkjunum árið 1990.
Lúkasjenkó bauð sig fram í fyrstu lýðræðislegu forsetakosningum Hvíta-Rússlands eftir sjálfstæði árið 1994. Fyrir kosningarnar var víða búist við því að forsætisráðherrann Vjatsjeslav Kebítsj, sem hafði stýrt landinu frá sjálfstæði þess, ætti sigur vísan en Lúkasjenkó steig fram sem baráttumaður gegn spillingu og tókst að höfða til hvítrússneskra kjósenda sem voru óánægðir með dræman efnahag og hægan gang umbóta í stjórnkerfinu. Í kosningabaráttunni sakaði Lúkasjenkó Kebítsj um að vera fulltrúi gamallar valdaklíku og lofaði að lækka verðbólgu, koma á verðstöðvun, stöðva einkavæðingu fleiri ríkisfyrirtækja, útrýma spillingu og koma á nánara sambandi við Rússland.
Lúkasjenkó var mótfallinn því að innleiða efnahagslega frjálslyndisvæðingu í vestrænum stíl eftir fall kommúnismans og undir stjórn hans eru flestir mikilvægustu iðnaðir Hvíta-Rússlands því enn ríkisreknir. Hvíta-Rússland hefur forðast einkavæðinguna sem var framkvæmd í stórum stíl í flestum öðrum Sovétlýðveldum eftir hrun Sovétríkjanna. Ríkisstjórn Lúkasjenkós hefur einnig viðhaldið mestöllu myndmáli og útliti Sovéttímans, sérstaklega í herskrúðgöngum á evrópska sigurdeginum. Vestrænir andstæðingar Lúkasjenkós kalla hann gjarnan „síðasta einræðisherra Evrópu“. Andstæðingar Lúkasjenkós fullyrða að ekkert ríki í Evrópu hafi jafnmarga leyniþjónustu- og lögreglumenn á sínum snærum miðað við höfðatölu og Hvíta-Rússland. Lúkasjenkó hefur réttlætt stjórnarhætti sína með því móti að þeir hafi bjargað Hvíta-Rússlandi frá glundroða og komið í veg fyrir að fátækt og fáveldi festi þar rætur líkt og í öðrum fyrrum Sovétlýðveldum.
Frá árinu 2006 hafa Evrópusambandið og Bandaríkin öðru hverju beitt Hvíta-Rússland efnahagsþvingunum fyrir mannréttindabrot ríkisstjórnarinnar. Samband Hvíta-Rússlands við vesturveldin batnaði hins vegar að nokkru leyti um skeið eftir að Lúkasjenkó gagnrýndi hernám og innlimun Rússa á Krímskaga árið 2014 og hélt friðarráðstefnu milli Rússa og Úkraínumanna til að freista þess að binda endi á átökin í Úkraínu.
Hins vegar veitti hann her Rússa landsvæði til innrásar á Úkraínu árið 2022.
Mótmæli og stjórnarkreppa frá 2020
Eftir forsetakosningar í Hvíta-Rússlandi þann 9. júní árið 2020 var Lúkasjenkó lýstur sigurvegari gegn stjórnarandstæðingnum Svetlönu Tsíkhanovskaju. Samkvæmt opinberum talningum var Lúkasjenkó endurkjörinn með um 80,23% atkvæða. Almennt hefur þó verið efast um að kosningarnar hafi verið löglegar og því hafa fjöldamótmæli farið fram gegn áframhaldandi stjórn Lúkasjenkós frá kosningunum. Um er að ræða fjölmennustu mótmæli í sögu landsins. Tsika­novska­ja flúði til Litháen í kjölfar kosninganna af ótta um líf sitt og líf barna sinna. Stjórn Lúkasjenkós hefur mætt mótmælunum af hörku og hafði þann 17. ágúst handtekið um 7.000 manns auk þess sem tveir höfðu látið lífið.
Evrópusambandið hætti að viðurkenna Lúkasjenkó sem lögmætan forseta þann 24. september 2020 vegna misferlis í kosningunum og harðræðis gegn mótmælendum. Vegna mótmælanna í kjölfar kosninganna 2020 hefur stjórn Lúkasjenkós einangrast frá nágrannaþjóðum sínum og neyðst til þess að reiða sig að nýju á stuðning Rússlandsstjórnar Vladímírs Pútín. Lúkasjenkó varð enn háðari Pútín frá maí 2021 eftir að stjórn Lúkasjenkós beitti falskri sprengjuhótun og orrustuþotum til að neyða farþegaflugvél Ryanair á leið til Litháen til að lenda í Hvíta-Rússlandi. Tilgangur þeirrar aðgerðar var að handtaka hvítrússneska blaðamanninn Raman Pratasevitsj, sem hafði átt þátt í mótmælum gegn hvítrússnesku stjórninni. Forstjóri Ryanair sakaði Lúkasjenkó í kjölfarið um að standa fyrir „ríkisstyrktu hryðjuverki“.
Sardinía
150px|thumb|right|Fáni Sardiníu right|thumb|250px|Gervihnattarmynd af Sardiníu.
Sardinía (sardínska Sardigna, Sardinna eða Sardinnia, ítalska Sardegna, forníslenska Sardínarey) er ein eyja Ítalíu. Höfuðstaður hennar er borgin Cagliari.
Sardinía er næststærsta eyja Miðjarðarhafs.
Hæsti tindur er Perdas Carpìas, 1 834 metrar.
Sléttuhreppur
Sléttuhreppur var hreppur á Hornströndum í Norður-Ísafjarðarsýslu. Hann fór í eyði 1953 og var sameinaður Ísafjarðarkaupstað 19. desember 1995.
Sléttuhreppur afmarkaðist af úthafinu að norðan og vestan. Að sunnan eru Ísafjarðardjúp og Jökulfirðir. Á landi liggja hreppsmörkin frá Lás, eftir nesinu milli Hesteyrarfjarðar og Veiðileysufjarðar að fjallgarði sem skilur að Jökulfirði og Hornstrandir og eftir þeim fjallgarði austur í Breiðaskarðahnúk. Þaðan liggja mörkin norður fyrir Látravík. Áður fyrr mun Látravík hafa verið hluti af Sléttuhreppi, en eftir að hún byggðist var hún talin innan Grunnavíkurhrepps
Jarðir í Sléttuhreppi árið 1858:
Sjónvarpsturninn í Nürnberg
thumb|Sjónvarpsturninn í Nürnberg Sjónvarpsturninn í Nürnberg er 292 metra hár og þar með hæsta bygging borgarinnar Nürnberg í Þýskalandi. Hann er einnig hæsta mannvirki Bæjaralands og þriðji hæsti sjónvarpsturn Þýskalands, á eftir turnunum í Berlín og í Frankfurt am Main. Sökum sérkennilegrar lögunar á kúlunni hefur hann fengið viðurnefnið Eggið í Nürnberg (Nürnberger Ei).
thumb|left|Kúlan í turninum er egglaga. Þvi kalla gárungar turninn Eggið í Nürnberg
Saga sjónvarpsturnsins
1972 var ráðgert að endurnýja litla sendistöð í miðborg Nürnberg. Ætlunin var að reisa sjónvarpsturn og koma sendinn fyrir í honum. Turninn var þó ekki reistur fyrr en 1977 og var vígður 1980. Samfara sendistöðinni var útsýnispallur og veitingastaður opnaður í turninum. En aðsóknin var svo dræm að veitingasalnum var lokað 1991 og er turninn nú lokaður almenningi.
Eyrarhreppur
Eyrarhreppur var hreppur sunnan megin Ísafjarðardjúps í Norður-Ísafjarðarsýslu, kenndur við Eyri í Skutulsfirði. Eldra nafn á hreppnum var Skutulsfjarðarhreppur.
John Rawls
John Rawls (21. febrúar 1921 – 24. nóvember 2002) var bandarískur heimspekingur, prófessor í stjórnspeki við Harvard University og höfundur bókanna A Theory of Justice (1971), Political Liberalism, Justice as Fairness: A Restatement og The Law of Peoples. Margir fræðimenn telja að hann sé mikilvægasti stjórnspekingur 20. aldar. Rawls hefur einnig haft mikil áhrif í siðfræði.
Eyrarhreppur
1866 fékk verslunarstaðurinn Ísafjörður kaupstaðarréttindi og var skilinn frá sveitarhreppnum. 3. október 1971 sameinuðust sveitarfélögin aftur, þá undir nafni Ísafjarðarkaupstaðar.
Jarðir í Eyrarhreppi 1858:
Boban Babunski
Boban Babunski (fæddur 5. maí 1968) er makedónskur fyrrverandi knattspyrnumaður. Hann spilaði 25 leiki og skoraði 1 mark með landsliðinu.
Amentotaxus assamica
Amentotaxus assamica er tegund af barrtrjám frá Assam í Indlandi. Það er hægvaxta runni eða lítið tré (allt að 9m).
Julien Thiennot
Julien Thiennot (líka kallaður Orteil) er franskur JavaScript forritari. Hann er best þekktur fyrir að gera Cookie Clicker.
Arnór Össurarson
Arnór Össurarson (d. um 1247) var ábóti í Þykkvabæjarklaustri á 13. öld. Hann varð ábóti árið 1232, næstur á eftir Halli Gissurarsyni, sem lést 1230, sagði af sér embætti 1247 og er talinn hafa látist það ár.
Um Arnór er annars ekkert vitað. Eftirmaður hans var Brandur Jónsson, síðar biskup.
Höggvopn
Fornbókmenntirnar skipta vopnum í þrennt, og er það gert eftir notkun og gerð vopnanna. Það eru: höggvopn, lagvopn og skotvopn. Höggvopn var t.d. sverð, lagvopn t.d. spjót og þegar talað var um skotvopn var t.d. átt við boga. Þekkt höggvopn úr Íslandssögunni var gaddakylfa sem lögreglan notaði á árum áður og nefndist morgunstjarna og atgeir Gunnars á Hlíðarenda, sem líklega var bæði högg- og lagvopn.
Finnbogi Rútur Valdimarsson
Finnbogi Rútur Valdimarsson (fæddur 24. september 1906 í Fremri-Arnardal við Skutulsfjörð, lést 19. mars 1989) var ritstjóri Alþýðublaðsins 1933-38, varaoddviti og oddviti Seltjarnarneshrepps, oddviti Kópavogshrepps, fyrsti bæjarstjóri Kópavogskaupstaðar, alþingismaður 1949-63 og bankastjóri Útvegsbanka Íslands 1957-72. Túnið Rútstún var nefnt eftir honum. Hann var jafnframt einn stofnenda prentsmiðjunnar Odda.
Harry S. Truman
Harry S. Truman (8. maí 1884 – 26. desember 1972) var 33. forseti Bandaríkjanna og gegndi embætti frá 1945 til 1953. Truman tók við af Franklin D. Roosevelt eftir andlát hans. Truman tók við stjórnartaumunum á mjög viðkvæmum tímapunkti, undir lok síðari heimsstyrjaldarinnar. Hann er þekktur fyrir að koma Marshalláætluninni af stað til þess að endurbyggja efnahag Vestur-Evrópu. Efnahagur Bandaríkjanna var sá öflugasti í heimi en efnahagir annarra heimsvelda voru í lamasessi eftir hildarleik stríðsátaka. Truman varð kunnur fyrir Truman-kennisetninguna í utanríkisstefnu Bandaríkjanna, sem hann setti fyrst fram í ræðu 12. mars 1947 en hún mælti fyrir um að Bandaríkin myndu beita sér fyrir því að takmarka útbreiðslu kommúnisma með ráðum og dáðum. Þessi tímapunktur er af sumum talinn marka upphaf kalda stríðsins. Í samræmi við kennisetninguna samþykkti Bandaríkjaþing að styrkja Grikkland og Tyrkland bæði efnahagslega og með hergögnum í þeirri von að kommúnistar kæmust ekki til valda. Þeim varð að ósk sinni þar eð bæði Grikkir og Tyrkir gerðust aðilar að Norður-Atlantshafsbandalaginu (NATO) árið 1952. NATO var einmitt stofnað í apríl 1949 og voru Bandaríkin og Ísland á meðal stofnaðila.
Finnbogi Rútur Valdimarsson
Fjölskylda
Kona hans, Hulda Jakobsdóttir varð fyrst kvenna bæjarstjóri á Íslandi, en hún tók við bæjarstjórastöðunni af Finnboga. Þau hjónin voru svo kjörin fyrstu heiðursborgarar Kópavogs 8. október 1976. Eitt barna þeirra, Hulda Finnbogadóttir, náði kjöri sem bæjarfulltrúi í Kópavogi í kosningunum 1986.
Harry S. Truman
Æviágrip
Harry S. Truman fæddist í bænum Lamar í Missouri. Foreldrar hans höfðu verið stuðningsmenn Suðurríkjasambandsins í þrælastríðinu og studdu því Demókrataflokkinn, sem dró á þessum tíma einkum taum hvítra Bandaríkjamanna í suðurríkjunum. Faðir Trumans var fátækur bóndi og hrossasali og Truman tók að sér ýmis störf til að vera fjölskyldu sinni innan handar, meðal annars sem tímavörður við járnbrautina í Santa Fe og skrifstofumaður í banka í Kansas City.
Frændi Jims, Tom Pendergast, var áhrifamaður í Demókrataflokknum í Missouri og eftir að rekstur fyrirtækisins misheppnaðist kom hann Truman til hjálpar og sá til þess að hann yrði kjörinn dómari í Jackson County. Truman hafði enga lögfræðilega þekkingu en þar sem störf sveitadómara fólust aðallega í eftirliti með opinberum framkvæmdum þótti hann engu að síður standa sig vel í starfinu. Truman gegndi dómaraembættinu í tvö ár og komst á þeim tíma til metorða innan flokksklíku Pendergasts í Missouri. Árið 1925 tapaði Truman hins vegar endurkjöri í embættið.
Ferill á öldungadeild Bandaríkjaþings
Árið 1934 náði Truman, með stuðningi Pendergasts, útnefningu Demókrata fyrir kosningar á öldungadeild Bandaríkjaþings fyrir Missouri. Hann vann síðan öruggan sigur í þingkosningunni með um 265.000 atkvæða forskot á keppinaut sinn og tók sæti á öldungadeildinni í janúar 1935. Á fyrsta kjörtímabili sínu þótti Truman ekki aðsópsmikill þingmaður en hann studdi bæði efnahagsstefnu Franklins D. Roosevelt Bandaríkjaforseta og hagsmuni flokksklíku Pendergasts. Vinátta Trumans við Pendergast olli honum erfiðleikum á stjórnmálaferli hans þar sem Pendergast var viðriðinn spillingarmál og var árið 1939 varpað í fangelsi fyrir skattsvik. Truman hélt engu að síður tryggð við velgjörðamann sinn allt þar til Pendergast lést í janúar 1945.
Þegar ljóst varð árið 1944 að Franklin D. Roosevelt hygðist bjóða sig fram til fjórða kjörtímabils í forsetaembætti var Truman fljótt nefndur meðal hugsanlegra varaforsetaefna í framboði hans. Alkunna var að Roosevelt var heilsuveill og margir treystu ekki sitjandi varaforsetanum Henry A. Wallace til að leiða þjóðina á lokaköflum styrjaldarinnar ef til þess kæmi að forsetinn létist í embætti þar sem Wallace þótti óþarflega hallur undir Sovétríkin. Truman studdi í fyrstu tilraunir til að útnefna Sam Rayburn eða James F. Byrnes sem varaforsetaefni Demókrata en þar sem áhrifamenn flokksins komust ekki að samkomulagi um útnefningu þeirra varð Truman sjálfur að endingu fyrir valinu, enda gátu allir armar flokksins sætt sig við hann.
Roosvelt var endurkjörinn forseti Bandaríkjanna í kosningum árið 1944 og var Truman þá kjörinn varaforseti í framboði hans. Truman tók við embætti varaforseta í janúar 1945 en gegndi því aðeins í tæpa fjóra mánuði því þann 12. apríl lést Roosevelt og Truman tók því við sem forseti landsins. Það kom því í hlut Trumans að leiða Bandaríkin á síðustu mánuðum seinni heimsstyrjaldarinnar.
Forseti Bandaríkjanna (1945–1953)
thumb|left|Truman með [[Winston Churchill og Jósef Stalín í hallargarði Cecilienhof-kastala á Potsdamráðstefnunni árið 1945.]] Truman hafði aldrei verið í innsta hring Roosevelts, jafnvel ekki á meðan hann var varaforseti í stjórn hans. Hann var því illa undirbúinn til þess að gerast forseti Bandaríkjanna með svo skyndilegum hætti. Honum hafði verið leyft að fylgjast með samningum sem gerðir voru á Jaltaráðstefnunni um lok styrjaldarinnar í Evrópu en honum var alls ókunnugt um Manhattan-verkefnið og þróun kjarnorkusprengjunnar á stjórnartíð Roosevelts. Eftir embættistöku sína tilkynnti Truman að öllum ráðherrum úr stjórn Roosevelts yrði boðið að halda stöðu sinni og að stofnþing Sameinuðu þjóðanna yrði haldið samkvæmt áætlun í San Francisco. Truman var kunngert um kjarnorkusprengjuna um tveimur vikum eftir að hann varð forseti og Henry L. Stimson varnarmálaráðherra lagði þá áherslu á að fyrri stjórn hefði þegar tekið ákvörðun um að beita henni við lok styrjaldarinnar.
Þjóðverjar gáfust skilyrðislaust upp fyrir bandamönnum þann 7. maí og í júlí hélt Truman til fundar við Jósef Stalín, Winston Churchill og Clement Attlee á Potsdamráðstefnunni á hernámssvæðinu í Þýskalandi. Á meðan á ráðstefnunni stóð veitti Truman samþykki sitt í símskeyti fyrir því að kjarnorkuvopnum yrði beitt gegn Japönum til að binda enda á styrjöldina í Asíu. Þann 9. og 14. ágúst var kjarnorkusprengjum varpað á borgirnar Hírósíma og Nagasaki og Japanir féllust á skilyrðislausa uppgjöf þann 14. ágúst.
Árið 1946 studdi Truman þingsályktunartillögu Briens McMahon þess efnis að stofnuð skyldi borgaraleg kjarnorkustofnun sem hefði vald yfir kjarnorkuvopnum og kjarnorku í hernaðar- og efnahagsskyni. Truman beitti sér síðar gegn þingsályktunartillögu sem átti að fela Bandaríkjaher yfirumsjón með kjarnorkuáætlun landsins og var sú tillaga að endingu felld.
Repúblikanaflokkurinn náði meirihlutum á báðum deildum Bandaríkjaþings í miðkjörtímabilskosningum ársins 1946 og Truman naut því lítils þingstuðnings fyrir stefnumálum sínum. Andstaða gegn ríkisafskiptum hafði aukist á stríðsárunum og því kynntu Repúblikanar til sögunnar svokölluð Taft–Hartley-lög sem andsvar gegn frjálslyndum stefnumálum Roosevelt-stjórnarinnar. Lögin skertu verulega áhrif verkalýðshreyfinga og heimiluðu forsetanum að banna verkföll sem gengju gegn þjóðarhagsmunum í 60 daga. Truman beitti neitunarvaldi forsetans gegn lagasetningunni en þar sem tveir þriðju hlutar þingsins samþykktu að hnekkja synjun forsetans tóku lögin engu að síður gildi.